Il Gazzettino

Il Gazzettino, conosuo popołarmente come El Gaxetin, el xe on giornałe del Vèneto e del Friuli-Venesia Giulia. Par difuxion el xe ł'otavo quotidian d'informasion itałian e el pì difondesto de łe Venessie.

Dal 1945 - par sirca 40 ani - el ga suportà łe poxision pułiteghe de ła Democrazia Cristiana e in particołare de ła corente Dorotea.

Daspò de na editoria vèneta el xe pasà inte i òltimi ani (da el 2004) in man del grupo Caltagirone, chea ga la cota de majoransa del quotidian pari a 54,59%, par on valor di 120 miłioni di euri. El cao de sto grupo, Francesco Gaetano Caltagirone (co nono de Pałermo) el ga na fiola che la xe la atual mujer de Pier Ferdinando Casini (UDC).

El xe costituìo da du dorsi: uno nasional, uguałe par tute łe edision, e uno łocal.

El stanpa ogni dì oltre 200 paxene par łe so edision: Venesia-Mestre, Padoa, Rovigo, Trevixo, Bełun, Vicensa-Basàn, Udine e Pordenon, Trieste-Friuli Venesia Giulia.

Ł'edision del łunì el ga come secondo dorso el fasìcoło sportivo Ognisport.

El vien fora inte łe edision de Venesia, Padova, Rovigo, Trevixo, Bełun, Udine, Pordenon, Vicensa-Basan.

 Ultimi diretori 
 Roberto Papetti, 24 de lujo 2006 -
 Vittorio Pierobon - diretor ad interim, 13 de lujo 2006 - 23 de lujo 2006
 Luigi Bacialli, 1 de marso 2001 - 12 de lujo 2006
 Giulio Giustiniani, 1996 - 2001
 Giorgio Lago, 1984 - 1996

 Difuxion 
 Ano Totałe pagada 2006  94.209  2005  100.978  2004  107.504  2003  113.844  2002  120.171  2001  132.969  2000  136.753 1999  136.538  1998  135.017  1997  136.394  1996  133.125
Dati Ads - Asertamenti Difuxion Stanpa

 Varda anca 
 Piero Mentasti
 Danilo Sarugia

 Łigadure foreste 
 Sito ufisial 

Gazzettino, Il